Vander questien die quam voe den rinde vander stad
tusschen jouffrouwen katlijnen horekens die wijf es jans
vanden hove werdynne inden weldeman in deen zijde
Ende gheerde peters smet der stat gesworen dyenere
in dande om dat de voirs jouffrouwe katlijne begheerde
ende versocht dat de voirs gheerd tegen sint jansmisse
naestcomen ruymen en ledeghen soude huer huys mett
toebehoirte daer hij nu inne woent geleghen inde steenstrate
tegen thuys wouts wilen van nethen dat hij tot de vors
aaghe in huenghen heeft gehouden want zijt anderen
tegen dien tijt hadde verhuert daer af de vors gheerd
meynde de contrarie ende hoopte te bewijsen beyde met
eenen tyrograve dat peter beyart gemaict hadde ende
oic met levender waerh die daer af wisten te spreken
dat sijnen tijt noch lang wae en dat hij noch huenge
daer aen hadde Wart getmineert bijden raide vand
stat dat der voirs jouffrouwen huer huys tsint
jansmisse naestcomende volghen soude ende dat de
voirscr gheerdt die handt daer af soude lichten
Ende hadde hij van enig huenghen aentespreken dat
hij dat dade met rechte in pleno silio aplis
xv
vonisse vanden gedinghe dat geweest es inde banck
voer meye ende scepen van loeven tusschen godfroitbodart
vte